BALIUR ANUM
Oleh: Roni Race Batola
Siang itu Su Runi, Julak Adum wan Angah Pirman tulakan ka rumah Enor handak malamarakan Utuh Ujal anak Su Runi. Imbah sampai di rumah Enor, rami barunau mamandir masalah jujuran nang dipinta 20 juta ulih abahnya Enor. Runding-runding tatap ja kada bakurangan, kerna kawanian Su Runi 15 juta ja, kada bajadian ahirnya lalu bulikan nang batiga ngini.
Isuknya, nangaran Julak Adum masih baliur anum, mandatangi baasa ka rumah Enor surangan. “Kita ne manyambung pamandiran sumalam nah,” jar Julak Adum bapadah wan abah Enor, “artinya kami satuju ja 20 juta.”
“Iya kah, mudel bawani badudi leh,” jar abah Enor tagas kahimungan. “Mana Su Runi nya kada umpat lagi kah?”
“Inggih kada umpat kerna nang hari ini kada gasan Ujal anaknya pang.”
Takajut abah Enor mandangar, “Imbah pang gasan siapa?”
“Gasan ulun surang pang lamun pian hakun baminantu ulun,” jar Julak Adum.
Mandam abah Enor kada sing suaraan lagi amun pacangan bisian minantu tuha pada sidin.
bjn_Latn min_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn